हम बोलते है कि वर्ष 2020 तक विश्व को अधिकाधिक मजदूर की जरूरतें हिंदुस्तान पूरी करेगा। सवाल यह है कि क्या हम भारत को कृषि आधारित देश से बदलकर मजदूर आधारित देश बनाना चाहते हैं? एक तरह से यह ठीक भी है क्योंकि आज हमारे यहां हजारों इंजीनियरिंग महाविद्यालय सिर्फ दिखावटी मजदूर ही तो पैदा कर रहे हैं। नास्कॉम की ताजा रिपोर्ट चौंकाने वाली ही नहीं बल्कि हमें हकीकत का आइना दिखाने वाली है कि कुकुरमुत्ते की तरह उग रहे ये तकनीकी संस्थान बेरोजगार अर्द्ध कुशल श्रमिक पैदा करने वाले कारखाने बन गए हैं। विश्व बैंक के ताजा आकंड़ों के अनुसार केवल 53 प्रतिशत भारतीय युवक ही बैंक खाता धारी हैं जो चीन के 79 प्रतिशत की तुलना में काफी कम हैं। ऐसे में उम्मीद है कि सरकार की जनधन योजना मजदूर एवं बेराजगारों के लिए मील का पत्थर साबित हो सकती होंगी।